Datum: 28. 6. 2024

ZADEVA: POJASNILO 2 K RAZPISNI DOKUMENTACIJI ŠT. **VKS-262/24 - Dobava zabojnikov za odpadke po sklopih**

1. **Dne 19. 6. 2024 smo prejeli vprašanje potencialnega ponudnika z naslednjo vsebino:**

»Spoštovani, V tehnični specifikaciji glede kakovosti zahtevate, da morajo zabojniki ustrezati normam EN 840 1 do 6 in RAL GZ 951/1 in da so izdelani iz kvalitetnega materiala, ki je določen v normah. Pri sklopu dva pa imate dodatno zahtevo, da morajo imeti zabojniki ravno prednjo stranico (brez izboklin, vdolbin). Naročnika bi želeli opozoriti, da ta dodatna zahteva ni opredeljena v nobenih standardih ali normah ter tudi ne vpliva na kvaliteto zabojnikov. Želeli bi vprašati ali naročnik dovoljuje, da se ponudijo tudi zabojniki, ki nimajo popolnoma ravne prednje stranice ampak imajo ojačitve, kar samo dodatno izboljšuje trdnost zabojnikov. Hvala.«

**Odgovor naročnika na zgornja vprašanja potencialnega ponudnika:**

Naročnik dovoljuje tudi zabojnike, ki nimajo popolnoma ravne prednje stranice ampak imajo ojačitve, kar samo dodatno izboljšuje trdnost zabojnikov.

1. **Dne 26. 6. 2024 smo prejeli vprašanje potencialnega ponudnika z naslednjo vsebino:**

»Pozdravljeni, pod točko 3.3.3.3. reference zahtevate, da se izkaže, da je ponudnik v določenem obdobju kvalitetno, strokovno in v skladu s pogodbenimi določili, enemu naročniku dobavil zabojnike za odpadke, ki so predmet posameznega sklopa. Naročnika lepo prosimo, da za sklop št. 4, dovoljuje seštevek več dobav različnih kupcev. Hvala. Lep pozdrav.«

**Odgovor naročnika na zgornja vprašanja potencialnega ponudnika:**

Naročnik odgovor na zastavljeno vprašanje podaja na način, da se **spremeni tč. 3.3.3.3. Reference** razpisne dokumentacije tako da se na novo glasi:

»Upoštevale se bodo samo reference, katerih izvedba dobave blaga navedenega v posameznem sklopu je uspešno zaključena.

**Sklop 1:**

Ponudnik, ki oddaja ponudbo za Sklop 1, mora v ponudbi izkazati, da je v obdobju od 1. 1. 2020 do datuma določenega za oddajo ponudb, kvalitetno, strokovno in v skladu s pogodbenimi določili, enemu ali več referenčnih naročnikov naročniku **dobavil zabojnike za mešane komunalne odpadke, ki so predmet predmetnega sklopa tega javnega naročila**, v minimalni skupni vrednosti 20.000,00 EUR brez DDV.

*Pojasnilo: Navedeno pomeni, da lahko ponudnik za predmetni sklop ponudbi dvokolesne zabojnike za mešane komunalne odpadke volumna 80 l ali 120 l ali 240 l (na primer: ponudnik lahko predloži eno referenco referenčnega naročnika A za dobavo 80 l zabojnikov v skupni vrednosti 10.000,00 EUR in eno referenco referenčnega naročnika B za dobavo 240 l zabojnikov v skupni vrednosti 10.000,00 EUR).*

**Sklop 2:**

Ponudnik, ki oddaja ponudbo za Sklop 2, mora v ponudbi izkazati, da je v obdobju od 1. 1. 2020 do datuma določenega za oddajo ponudb, kvalitetno, strokovno in v skladu s pogodbenimi določili, enemu ali več referenčnih naročnikov naročniku **dobavil zabojnike za biološke odpadke, ki so predmet predmetnega sklopa tega javnega naročila**, v minimalni skupni vrednosti 20.000,00 EUR brez DDV.

*Pojasnilo: Navedeno pomeni, da lahko ponudnik za predmetni sklop ponudbi dvokolesne zabojnike za biološke odpadke volumna 80 l ali 120 l ali 240 l (na primer: ponudnik lahko predloži eno referenco referenčnega naročnika A za dobavo 80 l zabojnikov v skupni vrednosti 10.000,00 EUR in eno referenco referenčnega naročnika B za dobavo 240 l zabojnikov v skupni vrednosti 10.000,00 EUR).*

**Sklop 3:**

Ponudnik, ki oddaja ponudbo za Sklop 3, mora v ponudbi izkazati, da je v obdobju od 1. 1. 2020 do datuma določenega za oddajo ponudb, kvalitetno, strokovno in v skladu s pogodbenimi določili, enemu ali več referenčnih naročnikov naročniku **dobavil štirikolesne zabojnike za mešane komunalne odpadke**, v minimalni skupni vrednosti 10.000,00 EUR brez DDV.

*Pojasnilo: Navedeno pomeni, da lahko ponudnik za predmetni sklop ponudi štirikolesne zabojnike za mešane komunalne odpadke volumna 500 l ali 550 l ali 660 l ali 770 l ali 1100 l.*

**Sklop 4:**

Ponudnik, ki oddaja ponudbo za Sklop 4, mora v ponudbi izkazati, da je v obdobju od 1. 1. 2020 do datuma določenega za oddajo ponudb, kvalitetno, strokovno in v skladu s pogodbenimi določili, enemu ali več referenčnih naročnikov naročniku **dobavil štirikolesne zabojnike za mešane komunalne odpadke**, v minimalni skupni vrednosti 20.000,00 EUR brez DDV.

*Pojasnilo: Navedeno pomeni, da lahko ponudnik za predmetni sklop ponudi štirikolesne zabojnike za mešane komunalne odpadke volumna 500 l ali 550 l ali 660 l ali 770 l ali 1100 l.*

**Sklop 5:**

Ponudnik, ki oddaja ponudbo za Sklop 5, mora v ponudbi izkazati, da je v obdobju od 1. 1. 2020 do datuma določenega za oddajo ponudb, kvalitetno, strokovno in v skladu s pogodbenimi določili, enemu ali več referenčnih naročnikov naročniku **dobavil dvokolesne in štirikolesne zabojnike za odpadke, ki so predmet predmetnega sklopa tega javnega naročila**, v minimalni skupni vrednosti 30.000,00 EUR brez DDV.

*Pojasnilo: Navedeno pomeni, da lahko ponudnik za predmetni sklop ponudbi dvokolesne zabojnike in štirikolesne zabojnike za ostale frakcije (embalaža, papir, steklo) volumna 240 l ali 1100 l (na primer: ponudnik lahko predloži eno referenco referenčnega naročnika A za dobavo 240 l zabojnikov v skupni vrednosti 10.000,00 EUR in eno referenco referenčnega naročnika B za dobavo 1100 l zabojnikov v skupni vrednosti 20.000,00 EUR).*

***Dodatna obrazložitev:***

Pri sklopih, ki vsebujejo različne kombinacije volumnov (npr. 80, 120, 240 itd.) in tipov/vrst zabojnikov (npr. tako za mešane komunalne, ali pa npr. za embalažo, papir, steklo itd.), lahko ponudnik za izkazovanje referenc (za posamezni sklop) predloži eno ali več teh kombinacij dobav zabojnikov za odpadke, ki so predmet posameznega sklopa (za enega ali več naročnikov, v zgoraj navedeni minimalni skupni vrednosti ter ob upoštevanju vseh ostalih zahtev v tej točki).

Ponudnik izpolni zahtevo s predložitvijo izpolnjenega in podpisanega obrazca ESPD, s podpisom izpolnjene priloge Seznam referenc (priloga 5) ter s predložitvijo potrdil referenčnega naročnika-investitorja (priloga 5/1), s katerimi potrjuje, da je kot ponudnik dobave opravil strokovno pravilno, kvalitetno in v pogodbenem roku. Naročnik je upravičen pred sprejemom odločitve o izbiri ponudnika opraviti poizvedbe o navedenih referencah, kar zajema tudi vpogled v originalne pogodbene dokumente za navedene referenčne dobave ter eventualne oglede izvedenih dobav na mestu oz. lokaciji izvedbe. Če navedene reference ne izkazujejo resničnega stanja jih naročnik ne bo upošteval. Za dobave, katerih referenčni naročnik je JAVNO PODJETJE VODOVOD KANALIZACIJA SNAGA d.o.o., ponudnik predloži samo prilogo 7.

*Zgoraj naveden/e referenčni/e pogoj/e lahko ponudnik izpolni samostojno, kot skupina ponudnikov (partnerji) v primeru skupne ponudbe ali s podizvajalci oz. subjektom, katerega zmogljivost bo ponudnik uporabil,* ***vendar bo moral ta subjekt (s katerim se izkazuje reference) predmetna dela javnega naročila (za katera se bo priložila referenca v ponudbi) tudi izvesti.***«

1. **Dne 27. 6. 2024 smo prejeli vprašanje potencialnega ponudnika z naslednjo vsebino:**

»Vroči tisk Zabojnike se opremi z vroče tiskanimi navodili po predlogi in predhodni potrditvi s strani naročnika; opomba: vroči tisk na zabojnikih na sprednji in zadnji strani! Glede na priložene oblike odtisa »embalaža« ni mogoče razbrati katera oblika odtisa je na sprednji in katera na zadnji strani zabojnika? Velikost tiska Dvokolesni zabojniki: sprednji del: višina min 240 mm, širina proporcionalno glede na višino in predlogo naročnika (odvisno od vrste odpadka), zadnji del: višina min 240 mm, širina proporcionalno glede na višino in predlogo naročnika (odvisno od vrste odpadka), Minimalna določena višina tiska (240 mm) na sprednji in zadnji strani je povzeta po proizvajalcu SULO. Ali je določena višina tiska tako pomembna, da se s tem pogojem izključijo drugi proizvajalci? Menimo da to ni tako pomembno saj dosedanji odtisi (izmerjeni na zabojnikih v Ljubljani) niso višji od 200 mm. Ali naročnik dovoljuje minimalno višino tiska 200 mm?«

**Odgovor naročnika na zgornja vprašanja potencialnega ponudnika:**

Na hrbtni strani zabojnika je napisano, kaj odlagamo v zabojnik. Zaradi vsebine in ozaveščanja uporabnikov, naročnik ne odstopa od zahtev razpisne dokumentacije glede mer vročega tiska. Naročnik prilaga tudi sliko postavitve in mer vročega tiska.

1. **Dne 27. 6. 2024 smo prejeli vprašanje potencialnega ponudnika z naslednjo vsebino:**

Spoštovani, Pri referencah zahtevate, da se štejejo reference dobav posameznemu naročniku v točno določenem volumnu. Vprašali bi ali dovoljujete reference za posamezen sklop v zahtevani količini ampak tudi kot seštevek količin različnim naročnikom? Prav tako bi vprašali ali npr. dovoljujete tudi reference ne samo za točno določen volumen npr. 770l ampak tudi splošno za 4-kolesne zabojnike z različnimi volumni? Npr. da se lahko štejejo dobave 660l, 770l in 1100l za Sklop št.4. Kajti mislimo, da sposobnost ponudnika ni odvisna ali je dobavljal 660l ali 770l ampak od količine dobavljenih 4-kolesnikov. Hvala.«

**Odgovor naročnika na zgornja vprašanja potencialnega ponudnika:**

Naročnik je pod zap. št. 2 tega pojasnila objavil spremembo tč. 3.3.3.3. Reference razpisne dokumentacije.

**Naročnik meni, da objavljeno pojasnilo št. 2 ni razlog za podaljšanje roka za oddajo ponudbe.**

To pojasnilo postane sestavni del razpisne dokumentacije.

*Pojasnilo je bilo dne, 28. 6. 2024 objavljeno tudi na Portalu javnih naročil.*

JAVNI HOLDING Ljubljana

Sektor za javna naročila